《哭黄后峰大理次伍松月韵四首 其四》
明代·王缜

今古多迷为泣岐，壮年谁料是归时。史鱼有草还投谏，伯道无儿岂辍思。

撒手江山藏返魄，伤心尘土送孤輀。亦知不朽名常在，直以文章作后期。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。